CELEX: 32015R0543
Language: fi
Date: 2015-04-01 00:00:00
Title: Komission täytäntöönpanoasetus (EU) 2015/543, annettu 1 päivänä huhtikuuta 2015 , tehoaineen COS-OGA hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta  ETA:n kannalta merkityksellinen teksti

2.4.2015   
            
            
               FI
            
            
               Euroopan unionin virallinen lehti
            
            
               L 90/1
            
         KOMISSION TÄYTÄNTÖÖNPANOASETUS (EU) 2015/543,
   annettu 1 päivänä huhtikuuta 2015,
   tehoaineen COS-OGA hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 22 artiklan 1 kohdan yhdessä sen 13 artiklan 2 kohdan kanssa,
   sekä katsoo seuraavaa:
   
               (1)
            
            
               Belgia vastaanotti 28 päivänä kesäkuuta 2012 asetuksen (EY) N:o 1107/2009 7 artiklan 1 kohdan mukaisesti FytoFend SA:lta hakemuksen tehoaineen COS-OGA hyväksymiseksi. Kyseisen asetuksen 9 artiklan 3 kohdan mukaisesti Belgia, joka oli nimetty esitteleväksi jäsenvaltioksi, ilmoitti komissiolle 5 päivänä joulukuuta 2012, että hakemus voidaan ottaa käsiteltäväksi.
            
         
               (2)
            
            
               Esittelevä jäsenvaltio toimitti 19 päivänä joulukuuta 2013 komissiolle arviointikertomuksen luonnoksen komissiolle ja kopion siitä Euroopan elintarviketurvallisuusviranomaiselle, jäljempänä ’elintarviketurvallisuusviranomainen’; kertomuksessa arvioidaan, voidaanko kyseisen tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.
            
         
               (3)
            
            
               Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä. Se pyysi asetuksen (EY) N:o 1107/2009 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelijäjäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn arviointikertomuksen luonnoksen muodossa syyskuussa 2014.
            
         
               (4)
            
            
               Elintarviketurvallisuusviranomainen ilmoitti 1 päivänä lokakuuta 2014 hakijalle, jäsenvaltioille ja komissiolle päätelmänsä siitä, voidaanko tehoaineen COS-OGA olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit (2), ja saattoi sen julkisesti saataville.
            
         
               (5)
            
            
               Hakijalle annettiin mahdollisuus esittää huomautuksensa tarkastelukertomuksesta.
            
         
               (6)
            
            
               Komissio esitti pysyvälle kasvi-, eläin-, elintarvike- ja rehukomitealle 11 päivänä joulukuuta 2014 tehoainetta COS-OGA koskevan tarkastelukertomuksen ja asetusluonnoksen, mikäli kyseinen tehoaine hyväksytään.
            
         
               (7)
            
            
               Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen ja erityisesti tutkittujen ja tarkastelukertomuksessa lueteltujen käyttötarkoitusten osalta. Kyseisten hyväksymiskriteerien katsotaan näin ollen täyttyvän. Näin ollen COS-OGA on aiheellista hyväksyä.
            
         
               (8)
            
            
               Lisäksi komissio katsoo, että COS-OGA on asetuksen (EY) N:o 1107/2009 22 artiklan mukainen vähäriskinen tehoaine. Se ei ole huolta aiheuttava aine ja täyttää asetuksen (EY) N:o 1107/2009 liitteessä II olevassa 5 kohdassa vahvistetut edellytykset. COS-OGA koostuu kasvien ja eräiden mikro-organismien sisältämistä luonnollisista yhdisteistä, joita esiintyy kaikkialla ympäristössä. Asetuksen (EY) N:o 1107/2009 mukaisesti hyväksytyistä käyttötarkoituksista ihmisille, eläimille ja ympäristölle aiheutuvan lisäaltistuksen oletetaan olevan äärimmäisen vähäinen verrattuna oletettuun altistukseen luonnollisissa olosuhteissa.
            
         
               (9)
            
            
               Sen vuoksi on aiheellista hyväksyä COS-OGA vähäriskiseksi aineeksi. Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (3) liitettä olisi muutettava.
            
         
               (10)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Tehoaineen hyväksyminen
   Hyväksytään liitteessä I esitetty tehoaine COS-OGA kyseisessä liitteessä vahvistetuin edellytyksin.
   2 artikla
   Täytäntöönpanoasetuksen (EU) N:o 540/2011 muuttaminen
   Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.
   3 artikla
   Voimaantulo ja soveltamispäivä
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 1 päivänä huhtikuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 309, 24.11.2009, s. 1.
   
      (2)  EFSA Journal (2014); 12(10):3868.
   
      (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).
   
      LIITE I
      
                  Nimi, tunnistenumero
               
               
                  IUPAC-nimi
               
               
                  Puhtaus (1)
                  
               
               
                  Hyväksymispäivä
               
               
                  Hyväksynnän päättymispäivä
               
               
                  Erityiset säännökset
               
            
                  COS-OGA
                  CAS-numero: ei annettu
                  CIPAC-numero: 979
               
               
                  Lineaarinen kopolymeeri, joka koostuu α-1,4-D-galaktopyranosyyliuronihapoista ja metyyliesteröidyistä galaktopyranosyyliuronihapoista (9–20 yksikköä), sekä lineaarinen kopolyymeri, joka koostuu β-1,4–2-amino-2-deoksi-D-glukopyranoosista ja 2-asetamido-2-deoksi-D-glukopyranoosista (5–10 yksikköä).
               
               
                  ≥ 915 g/kg
                  
                              —
                           
                           
                              OGA/COS-suhde 1–1,6;
                           
                        
                              —
                           
                           
                              COS:n polymeroitumisaste 5–10;
                           
                        
                              —
                           
                           
                              OGA:n polymeroitumisaste 9–20;
                           
                        
                              —
                           
                           
                              OGA:n metyloitumisaste < 10 %;
                           
                        
                              —
                           
                           
                              COS:n asetyloitumisaste < 50 %.
                           
                        
               
                  22. huhtikuuta 2015
               
               
                  22 päivänä huhtikuuta 2030
               
               
                  Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon COS-OGA:a koskevan tarkastelukertomuksen päätelmät ja erityisesti sen lisäykset I ja II.
               
            
         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.
   
   
      LIITE II
      Lisätään täytäntöönpanoasetuksen (EU) N:o 540/2011 liitteessä olevaan D osaan seuraava kohta:
      
         
                     Numero
                  
                  
                     Nimi, tunnistenumero
                  
                  
                     IUPAC-nimi
                  
                  
                     Puhtaus (1)
                     
                  
                  
                     Hyväksymispäivä
                  
                  
                     Hyväksynnän päättymispäivä
                  
                  
                     Erityiset säännökset
                  
               
                     ”2
                  
                  
                     COS-OGA
                     CAS-numero: ei annettu
                     CIPAC-numero: 979
                  
                  
                     Lineaarinen kopolymeeri, joka koostuu α-1,4-D-galaktopyranosyyliuronihapoista ja metyyliesteröidyistä galaktopyranosyyliuronihapoista (9–20 yksikköä), sekä lineaarinen kopolyymeri, joka koostuu β-1,4–2-amino-2-deoksi-D-glukopyranoosista ja 2-asetamido-2-deoksi-D-glukopyranoosista (5–10 yksikköä).
                  
                  
                     ≥ 915 g/kg
                     
                                 —
                              
                              
                                 OGA/COS-suhde 1–1,6;
                              
                           
                                 —
                              
                              
                                 COS:n polymeroitumisaste 5–10;
                              
                           
                                 —
                              
                              
                                 OGA:n polymeroitumisaste 9–20;
                              
                           
                                 —
                              
                              
                                 OGA:n metyloitumisaste < 10 %;
                              
                           
                                 —
                              
                              
                                 COS:n asetyloitumisaste < 50 %.
                              
                           
                  
                     22. huhtikuuta 2015
                  
                  
                     22. huhtikuuta 2030
                  
                  
                     Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon COS-OGA:a koskevan tarkastelukertomuksen päätelmät ja erityisesti sen lisäykset I ja II.”
                  
               
      
         (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.